[{"text_idx": "#000002", "text": "Echnos bues i yn gwylio\u2019r ffilm Bloody Sunday (2002) sydd a\u0302 James Nesbitt yn actio\u2019r Cenedlaetholwr Gwyddelig Protestannaidd (ie, diddorol iawn) Ivan Cooper. Ivan wrth gwrs oedd yn trefnu ac arwain yr orymdaith heddychlon ddi-drais a drodd erbyn diwedd y dydd yn un o\u2019r erchyllterau mwyaf o law gwladwriaeth so-called \u201cgwaraidd\u201d o fewn cof. Roedd y ffilm yn wirioneddol wych ac maen rhaid i mi gydnabod na chyffyrddodd yr un ffilm a mi cymaint ag y gwnaeth hon, roeddwn ni yn fy nagrau. Yr hyn oedd yn taro dyn fwy na dim oedd ffolineb a dallineb llwyr yr awdurdodau Prydeinig ar y diwrnod. Yr hyn oedd yn frawychus oedd mae dim ond cenhedlaeth yn o\u0302l digwyddodd hyn, roedd y barbariaeth yr oedd y milwyr yn ei ddangos fel rhywbeth cyntefig allan o\u2019r croesgadau \u2013 maen frawychus i feddwl y bod, mwy na thebyg, rhai o\u2019r milwyr ifanc oedd yn gyfrifol am lofruddio pedair ar ddeg o\u2019r protestwyr di-niwed mwy na thebyg erbyn heddiw yn dal swyddi uchel a phwerus o fewn y weinyddiaeth amddiffyn."}]